Trelis/gawiki huggingface dataset:
Eochaid Faebar Glas. I Miotaseolaíocht na nGael, Ard-Rí seanscéalach na hÉireann ba ea Eochaidh Faobharghlas (Sean-Ghaeilge Eochaid Fáebar Glas) mac "Conmáel".
De réir LGÉ, FFÉ agus ACM, tháinig sé i gcoróin i ndiaidh dó an t-iar-ard-rí "Cermna Finn", a mharú i rith catha ag Dún Chearmna, agus tar éis do "Eochaid Menn" na bhFomhórach Sobhairce deartháir Chearmna a mharú. I leagan eile den "Leabhar Gabhála", insítear gur tháinig sé i gcoróin tar éis idirríochta seacht mbliana, i ndiaidh bás Tiarnmhais. Mharaigh sé Smirgoll, garmhac Tiarnmhais, i rith Cath Dhroim Liatháin. Bhí sé i réim ar feadh fiche bliain, sular mharaigh Fiacha Labhrainne mac "Smirgoll" é sa Chath Charmain.
Fiacha Labhrainne. I Miotaseolaíocht na nGael, Ard-Rí seanscéalach na hÉireann ba ea Fiacha Labhrainne (Sean-Ghaeilge Fíachu Labrainne) mac "Smirgoll" mac "Enboth" mac "Tigernmas". Ainmnithe as abha na Labhrainne atá sé, a thomhaidhm i rith a ríochta. 
Tháinig sé i gcoróin tar éis dó an t-iar-ard-rí "Eochaid Faebar Glas" a mharú sa Chath Charman, mar chúiteamh ar bhás a athar, a maraíodh i gCath Dhroim Liatháin. Throid sé cath mara in éadan muintir "Éber Finn", agus cath eile in éadan na "nÉrainn" ag "Mag Genainn" i gContae Fhear Manach. Mar thoradh an chatha seo, thomhaidhm Loch Éirne. I gcath eile, mharaigh sé "Mofebis" mac Eochada. Maraíodh Fiacha féin mar chúiteamh ag "Eochaid Mumu" mac "Mofebis" i gCath Shliabh Bealghatáin.
Insíonn Seathrún Céitinn gur chloígh a mhac, "Óengus Olmucaid", an Alba i rith a réim.
Eochaid Mumu. I Miotaseolaíocht na nGael, Ard-Rí seanscéalach na hÉireann ba ea Eochaidh Mumha (Sean-Ghaeilge Eochu Mumu) mac "Mofebis" mac "Eochaid Faebar Glas". Tá Cúige Mumhan ainmnithe as. 
De réir "Leabhar Gabhála na hÉireann," tháinig sé i gcoróin tar éis dó an t-iar-ard-rí, Fiacha Labhrainne a mharú, a mharaigh féin a athair i gcomhrac. Bhí sé i réim ar feadh bliain amháin is fiche, ag dul i gcomhrac go minic in éadan muintir Éireamhóin. Mharaigh "Óengus Olmucaid" mac Fiacha é i gCath Clíu. Bhainfeadh a mhac "Énna Airgdech" díoltas as a bhás.
National Football League. Is í National Football League (NFL) sraithchomórtas ghairmiúil na peile Meiriceánaí.
Imríonn 32 foireann sa tsraith agus iad roinnte ina dhá “chomhdháil” éagsúla – mar áta an Chomhdháil Pheile Náisiúnta (National Football Conference, NFC) agus an Chomhdháil Pheile Mheiriceánach (American Football Conference, AFC). Sraitheanna ar leith a bhíodh iontu sular aontaíodh le chéile iad sa bhliain 1968.
Imríonn buaiteoirí ón dhá chomhdháil in aghaidh a chéile sa chluiche craoibhe. Super Bowl (an "sár-bhabhla”) a thugtar air. Is gnách “babhla” a thabhairt ar chluichí agus staidiamaí sa pheil Mheiriceánach. 
Imrítear cluichí an ghnáthsheásúir (Béarla: regular season) idir Lá Oibre go dtí an tseachtain tar éis na Nollag. Cáilíonn sé fhoireann le chéile do na cluichí cáilithe (play-offs) – comórtas leagan amach a chinntíonn curaidh na gcomhdhálacha.
Reáchtáltar an Super Bowl go moch san earrach – ag deireadh mhí Eanáir nó ag tús mhí Feabhra de ghnáth.
Ranna.
Ós rud é gúr tír ollmhór í Meiriceá, eagraítear na foirne i ngrúpaí beaga áitíúla de réir tíreolaíochta. Ranna a thugtar orthu – NFC/AFC Thuaidh, Theas, Lár, Thiar agus Thoir.
Mar shampla, imríonn New York Giants sa roinn NFC Thoir.
National Rugby League. Sraith spóirt ghairmiúil san Astráil is ea an National Rugby League (NRL). Imríonn siad rugbaí sraithe. Tá 16 fhoireann ann. Tá cúig fhoireann déag ón Astráil agus is as an Nua-Shéalainn foireann amháin. Tá an-tóir ar an NRL san Astráil ach amháin i stáit New South Wales agus Queensland agus tá foireann amháin i Victoria freisin. Is é an comórtas rugbaí is mó sa domhan é
Óengus Olmucaid. I Miotaseolaíocht na nGael, Ard Rí seanscéalach na hÉireann ba ea Aonghas Ollmhuicí (Sean-Ghaeilge Óengus Olmucaid) mac Fiacha Labhrainne.
Le linn ríocht a athar, chloígh sé Alba. Tháinig sé i gcoróin tar éis dó an t-iar-ard-rí "Eochaid Mumu" a mharú, a mharaigh féin athair Aonghasa aon bhliain is fiche roimhe sin. Chuaigh sé i gcomhrac go minic in éadan na gCruithne, na bhFear Boilg, na bhFomhórach, dream eile na hÉireann, in éadan treibheanna na nInse Orc, agus na Lombardach fiú. 
Mharaigh Énna Airgdech mac Eochada Mumhan, sa Chath Charmain, ag leanúint den fhíoch bunaidh idir muintir Éireamhóin agus muintir Éibhir Fhionn.
Sultan Ibragimov. Dornálaí Rúiseach, a bhí ina churadh domhanda trom-mheáchain, is ea Sultan-Ahmed Magomedsalihovich Ibragimov a rugadh ar 8 Márta 1975 san Dagastáin.
Samuel Peter. Dornálaí Nigéarach, a bhí ina churadh domhanda trom-mheáchain, is ea Samuel Okon Peter a rugadh ar 6 Meán Fómhair 1980 in Akwa Ibom State, an Nigéir.
Énna Airgdech. I Miotaseolaíocht na nGael, Ard-Rí seanscéalach na hÉireann ba ea Éanna Airgeadach (Sean-Ghaeilge Énna Airgdech nó Airgthech) mac "Eochaid Mumu".
Tháinig sé i gcoróin tar éis dó an t-iar-ard-rí agus marfóir a athar, "Óengus Olmucaid", a mharú sa Chath Charmain. Deirtear go ndearna sé sciatha airgid dá uaislí i nAirgeadros.
Bhí sé i réim ar feadh a seacht nó a hocht mbliana is fiche, sular mharaigh garmhac Aonghasa, "Rothechtaid mac Main", é sa Chath "Raigne".
BTS. Banna buachaillí ón gCóiré Theas is ea BTS (Hangul: 방탄소년단; RR: Bangtan Sonyeondan). Tá seachtar ball ann. Cuireadh an grúpa ar bun in Seoul sa bhliain 2013. Cruthaíodh Beyond the Scene mar siarainm dóibh i mí Iúil 2017. Scríobhann agus cumann an seachtar roinnt mhaith dá gcuid ceoil. Ar dtús bhí a gcuid ceoil fréamhaithe in hip hop ach anois baineann BTS úsáid as réimse stíleanna ceoil níos leithne. Bíonn a dtuairimí ar an sochaí agus ar a tharlaíonn ina saol féin le brath ina gcuid liricí go minic. Pléann siad téamaí mar an tsláinte meabhrach, buairimh na hóige, agus cailliúintí pearsanta.
Rothechtaid mac Main. I Miotaseolaíocht na nGael, Ard-Rí seanscéalach na hÉireann ba ea Rothechtaid Mac Maoine (Sean-Ghaeilge Rothechtaid mac Maen), athair Dheamhail.
Tháinig sé i gcoróin tar éis dó an t-iar-ard-rí agus marfóir a sheanathar Énna Airgdech a mharú, sa Chath "Raigne". Bhí sé i réim ar feadh aon bhliain is fiche. I "Leabhar Gabhála na hÉireann", insítear dhá leagan dá bhás. Sa chéad leagan, maraíodh é i mbun chomhrac aonair ag Ráth Cruachan ag "Sétna Airt", a bhí ag cosaint a mhic, "Fíachu Fínscothach". Sa leagan eile, fuair sé bás de bharr a chneách ag Teamhair.
Naruhito. Is é Naruhito, Impire n'a Seapáine in oifig ón 1 Bealtaine 2019.
Sétna Airt. I Miotaseolaíocht na nGael, Ardrí seanscéalach na hÉireann ba ea Séadna Airt (Sean-Ghaeilge Sétna Airt) mac "Artrí" mhic "Éber" mhic "Ír" mhic Mhíl Espáine.
Tháinig sé i gcoróin tar éis dó, de réir leagan amháin den scéal, an t-iar-Ardrí "Rothechtaid mac Main", a mharú i gcomhrac aonair ag Ráth Cruachan. Bhí "Rothechtaid" ag troid chun a mhac "Fíachu Fínscothach" a chosaint. Bhí sé i réim ar feadh cúig bliana go dtí gur tháinig Fiacha ar ais ó dheoraíocht, agus mharaigh sé é ag Cruachan. Deir Seathrún Céitinn freisin gur tháinig Fíachu go Cruachan le "loingeas dubh", agus insítear i "nAnnála na gCeithre Máistrí" gur chuidigh an t-Ard-Rí le-teacht "Muinemón" leis, um Séadna a mharú.
Fíachu Fínscothach. I Miotaseolaíocht na nGael, Ard-Rí seanscéalach na hÉireann ba ea Fiacha Fíonscothach (Sean-Ghaeilge Fíachu Fínscothach) mac "Sétna Airt". Dúradh go raibh ann le linn a thréimhse "Scothanna Fíona", a fáisceadh isteach i ndabhcha gloine. 
Tháinig a athair i gcoróin tar éis dó an t-iar-ard-rí Rothechtaid mac Main a mharú ag Ráth Cruachan i gcomhrac aonair chun Fíachu a chosaint. Chuaigh Fíachu ar deoraíocht, ach tháinig ar ais í dteannta le "loingeas dubh". Le cuidiú ó "Muinemón", mharaigh sé a athair agus tháinig féin i gcoróin. Bhí sé i réim ar feadh fiche bliain sular mharaigh a iar-chomrádaí "Muinemón" é.
David Haye. Dornálaí Briotanach, a bhí ina churadh domhanda trom-mheáchain, is ea David Deron Haye a rugadh ar 13 Deireadh Fómhair 1980 i Bermondsey, Londain.
Muinemón. I Miotaseolaíocht na nGael, Ardrí na hÉireann ba ea Muineamhón (Sean-Ghaeilge Muinemón) mac "Cas Clothach" mhic "Irárd" mhic "Rothechtaid" mhic "Ros" mhic "Glas" mhic "Nuadu Declam" mhic "Eochaid Faebar Glas".
Thug sé cabhair d'Fhiacha Fíonscothach um a athair "Sétna Airt" a mharú agus a éirí ina Ard-Rí. Fiche bliain ina dhiaidh sin, mharaigh sé Fiacha agus rinneadh Ard-Rí de féin. Deirtear gurbh i rith a réimis, a thosaigh lucht leanúna an rí toirc óir a chaitheamh thart ar a muiníl (d'fhéadfadh é go bhfuil a ainm féin fréamhaithe ó "muin(eál)"). Bhí sé i réim ar feadh cúig bliana, sular éag sé den phlá ag "Aidne" i gConnacht. Tháinig a mhac "Faildergdóid" i gcomharbacht air.
San aistriúchán Béarla le Stewart Macalister, insítear gur rí Dhairbre é Muineamhón. I "Collectanea de rebus hibernicis", aithníonn Charles Vallencey "Dairbre" mar Uíbh Ráthach, Contae Chiarraí.
Alexander Povetkin. Dornálaí Rúiseach, a bhí ina churadh domhanda trom-mheáchain, is ea Alexander Vladimirovich "Sasha" Povetkin a rugadh ar 2 Meán Fómhair 1979 i gKursk. 
Throid sé in aghaidh Dillian Whyte ar an 22 Lúnasa 2020. Bhí Whyte chun cinn sna chéad babhtaí, agus leag Whyte Povetkin faoi dó sa 4ú. Sa 5ú babhta, tar éis 30 soicind, thuirling dorn aníos de Povetkin ar Whyte agus fágadh gan aithne gan urlabhra é.
Kursk. Is cathair atá suite in iarthar na Rúise é Kursk. I ndaonáireamh na bliana 2010 fuarthas 415,159 duine ina gcónaí ann.
Herol Graham. Dornálaí Briotanach is ea Herol Graham a rugadh ar 13 Meán Fómhair 1959 i Nottingham, Londain.
Faildergdóid. I Miotaseolaíocht na nGael, Ard Rí seanscéalach na hÉireann ba ea Faildeargdóid (Sean-Ghaeilge Faildergdóit) mac "Muinemón".
Tháinig sé i gcoróin i gcomharbacht ar a athair. Deirtear gurbh é an chéad rí a chaith a ghéillsinigh fáinní óir ar a lámha. Bhí sé i réim ar feadh deich mbliana sular maraíodh é, ag "Sírna mac Déin", sin nó ag a chomharba "Ollom Fódla", a mharaigh athair Faildeargdóide a athairse, "Fíachu Fínscothach".
CONCACAF Gold Cup. Is comórtas sacair é an CONCACAF Gold Cup (; ) ar a dtugtar CONCACAF Championship freisin).
Reáchtáladh an chéad chomórtas i 1991. Roimh 1991, ba é an CONCACAF Championship an chéad chomórtas eagraithe d'fhoirne náisiúnta sa réigiún. Cuireadh deireadh leis an CONCACAF Championship i 1989.
Tá foirne ó Mheiriceá Láir, Meiriceá Thuaidh agus an Mhuir Chairib i an CONCACAF Gold Cup. Is í foireann peile náisiúnta Mheicsiceo an fhoireann is rathúla sa chomórtas, le 7 teideal.
Kentucky Derby. Is rás capall é an Kentucky Derby do chapaill folaíochta trí bliana d'aois a reáchtáiltear gach bliain ag an Churchill Downs i Louisville, Kentucky ar an gcéad Satharn i mí na Bealtaine. Tá an rás 1.25 míle ar fhad.
Ag filleadh abhaile go Kentucky, d'eagraigh Clark Club Jockey Louisville chun airgead a bhailiú chun áiseanna rásaíochta ardchaighdeáin a thógáil díreach taobh amuigh den chathair. Go luath, tugtar Churchill Downs ar an mbóthar, a ainmníodh le haghaidh John agus Henry Churchill, a chuir an talamh ar fáil don rás-rás. Go hiondúil, corpraíodh an rás-rás mar Churchill Downs i 1937.
Tugtar "The Run for the Roses" ar an rás.
Fínnachta. I Miotaseolaíocht na nGael, Ard Rí seanscéalach na hÉireann ab ea Fíonnachta (Sean-Ghaeilge Fínnachta) mac "Ollom Fódla". Ba é "Elim" a chéadainm.
Tháinig sé i gcoróin i gcomharbacht ar a athair. Deirtear gur thit sneachta fíona i rith a thréimhse, agus dá bharr a bhua-ainm. Bhí sé i réim ar feadh 10 mbliana sular éag sé dá phlá ag "Mag Inis" i nUlaidh. Tháinig a dheartháir "Slánoll" i gcomharbacht air.
Slánoll. I Miotaseolaíocht na nGael, Ard-Rí seanscéalach na hÉireann ab ea Slánoll mac "Ollom Fódla".
Tháinig sé i gcoróin i gcomharbacht ar a dheartháir "Fínnachta". Deirtear nach raibh galar a bith i rith a thréimhse (dá bharr a ainm bunaithe ar "slán"). Bhí sé i réim ar feadh cúig déag, seacht déag nó tríocha bliain, sula bhfuair sé bás le hadhairt gan chúis ag Teamhair. Tháinig a dheartháir "Géde Ollgothach" i gcomharbacht air. Nuair a nochtadh a chorp daichead bliain ina dhiaidh sin ag a mhac Ailill, ní raibh lobhadh ar bith le feiceáil.
Major League Soccer. Sraith sacair Mheiriceánach is ea Major League Soccer (MLS) a thosaigh i 1996. Amhail an séasúr 2019 atá le teacht, beidh 24 foireann ag imirt sa léig. Tá dhá fhoireann eile beartaithe le tosú ag imirt i 2020. Is é coimisinéir na sraithe Don Garber.
Is sraithe iomlán gairmiúil é MLS, a bunaíodh sna Stáit Aontaithe, le 24 foireann, agus tá trí cinn acu lonnaithe i gCeanada, agus is é an tsraith sacair is fearr sa dá thír. Tá na moltóirí faofa ag an United States Soccer Federation agus ag an Canadian Soccer Association, a reáchtálann an spórt sa dá thír. Is baill de FIFA iad U.S. Soccer agus an CSA, a rialaíonn gach súgradh idir foirne náisiúnta agus a shocraíonn na rialacha don spórt mar aon le comhlachtaí rialaithe náisiúnta Shasana, Thuaisceart Éireann, na hAlban agus na Breataine Bige.
Bunaíodh MLS i 1993 mar shraith ghairmiúil, agus tosaíodh ag imirt le 10 bhfoireann i 1996. Tosaíonn séasúr rialta MLS ag deireadh mhí an Mhárta agus críochnaíonn sé i mí Dheireadh Fómhair, le gach foireann ag imirt 34 cluichí. Tar éis an tséasúir rialta bíonn comórtas playoff 12-fhoireann chun an curadh sraithe a chinneadh.
Géde Ollgothach. I Miotaseolaíocht na nGael, Ard-Rí seanscéalach na hÉireann ab ea Geide Ollghuthach (Sean-Ghaeilge Géde Ollgothach) mac "Ollom Fódla". Sa "Chóir Anmann", deirtear gurb ionann Geideagus Éireamhón.
Tháinig sé i gcoróin i gcomharbacht ar a dhéartháir, Slánoll. Deirtear i "Leabhar Gabhála na hÉireann" go raibh guthanna chomh binn le siotar ag a ghéillsinigh go léir, agus dá bharr a bhua-ainm. Bhí sé i réim ar feadh a hocht, a dó dhéag, nó a seacht mbliana déag sular mharaigh "Fíachu mac Fíadchú" (seachas seo anaithnid) é, de réir "LGÉ"; nó, a nia agus chomharba "Fíachu Findoilches" mac "Fínnachta" de réir "ACM" agus "FFÉ".
Borussia Dortmund. Ballspielverein Borussia 09 e.V. Dortmund, ar a dtugtar Borussia Dortmund, BVB, nó Dortmund go simplí. Tá sé an-suntasach dá fhoireann peile a imríonn sa Bundesliga. Tá Dortmund ar cheann de na clubanna is rathúla i stair peile na Gearmáine.
Ba é an club an chéad fhoireann Gearmánach a bhuaigh teideal idirnáisiúnta (Corn Buaiteoirí Chorn UEFA 1965) agus bhuaigh siad an Champions League i 1997.
Bermane Stiverne. Dornálaí Háítíoch, a bhí ina churadh domhanda trom-mheáchain, is ea Bermane Stiverne a rugadh ar 1 Samhain, 1978 i bPlaine-du-Nord, Háítí.
Kilmarnock F.C.. Is club peile gairmiúil é Kilmarnock Football Club atá lonnaithe i Rugby Park i gCill Mheárnaig, Comhairle Siorrachd Àir an Ear, Albain. Bunaíodh iad i 1869, agus is iad an club gairmiúil is sine in Albain iad. Faoi láthair tá siad ag imirt i Scottish Premiership.
Charles Martin. Dornálaí Meiriceánach, a bhí ina churadh domhanda trom-mheáchain, is ea Charles Lee Martin a rugadh ar 24 Aibreán, 1986 i St. Louis, Missouri.
Sláinte. I gcúrsaí leighis agus sa ghnáthchaint, is éard atá i gceist le sláinte ná dea-bhail iomlán an duine, a staid fhisiceach, mheabhrach, agus shóisialta san áireamh, agus níos mó ná easpa galair amháin. Is féidir an tsláinte a chur chun cinn trí ghníomhaíochtaí sláintiúla a spreagadh, amhail aclaíocht rialta agus dóthain codlata, agus trí ghníomhaíochtaí míshláintiúla a laghdú nó a sheachaint, amhail caitheamh tobac nó strus iomarcach.
John Cazale. Ba aisteoir Meiriceánach é John Holland Cazale (a rugadh ar an 12 Lúnasa 1935 agus a fuair bás ar an 13 Márta 1978).
Eaglais Breith Chríost. Baisleac Chaitliceach agus Ceartchreidmheach na Gréige atá suite i mBeitheal, an Bruach Thiar í Eaglais Breith Chríost.
Fíachu Findoilches. I Miotaseolaíocht na nGael, Ard Rí seanscéalach na hÉireann ab ea Finnfholachas (Sean-Ghaeilge Findoilches) mac "Fínnachta". I roinnt foinsí, glaotar Fíachu Cendfinnán (Ceannfhionnán) air, b'fhéidir á mheascadh le rí na bhFear Bolg den ainm céanna.
Tháinig sé i gcoróin le bás a uncail "Géde Ollgothach", a chuir lámh ina bhás féin, de réir roinnt foinsí. Deirtear go raibh ceann fionn ag gach bó (nó bláth) in Éirinn i rith a réime, agus gur éiligh sé cáin ar a leithéid. De réir na scéalta, ba é an chéad rí a bhí i mbun tobair a thochailt, ach go bhfuair an t-arbhar bás ar a ghas le linn a achair. Bhunaigh sé Ceanannas, Contae na Mí. Bhí sé i réim ar feadh fiche nó tríocha bliain, sular mharaigh Berngal mac "Géde Ollgothach" é, mar chúiteamh ar a athairse.
Berngal. I Miotaseolaíocht na nGael, Ard Rí seanscéalach na hÉireann ab ea Bearnghal (Sean-Ghaeilge Berngal) mac "Géde Ollgothach".
Tháinig sé i gcoróin tar éis dó "Fíachu Findoilches", a réamhtheachta, col ceathrar agus marfóir a athar, a mharú. D'fhógair sé an iomarca sin cogaidh go raibh easpa bainne agus gráin ann - ach aon mála amháin go leith. Bhí sé i réim ar feadh aon is fiche nó dhá bhliain déag, sular mharaigh a chol ceathrar Ailill mac Slánuill é.
Ailill mac Slánuill. I Miotaseolaíocht na nGael, Ard Rí seanscéalach na hÉireann ba ea Ailill (nó Oilioll) mac Slánuill.
Tháinig sé i gcoróin tar éis dó a chol ceathrar "Berngal" a mharú. Bhí sé i réim ar feadh dó, cúig nó sé bliana déag, de réir leaganacha éagsúla de Leabhar Gabhála na hÉireann (aontaíonn Seathrún Céitinn agus na Ceithre Máistrí ar a sé déag), sular mharaigh "Sírna Sáeglach", fionnó "Rothechtaid mhic Mhain", é.
Sírna Sáeglach. I Miotaseolaíocht na nGael, Ard Rí seanscéalach na hÉireann ab ea Síorna Saolach (Sean-Ghaeilge Sírna Sáeglach,) mac Déin mac Deamhail mac "Rothechtaid" mac Máen.
Ghabh Síorna cumhacht na ríochta ar ais chuig Teamhair ó na hUlaidh. D'fhógair sé cogadh ar na hUlaidh, óir gur mharaigh siadsan a shin-seanathair, ar feadh céad bliain, céad bliain is caoga, nó ach amháin -ones bhliain is fiche. De réir leagain amháin den "Leabhar Gabhála", tháinig na hUlaidh le chéile leis na Fomhóraigh agus throid siad ina éadan ag "Móin Trógaide" i gContae na Mí, ach bhuail ráig de phlá mharfach iad agus d'éag taoisigh ar an dá thaobh.
De réir leagain amháin eile den LGÉ, agus Céitinn agus na Ceithre Máistrí ar aon intinn leis, mharaigh "Rothechtaid Rotha" Síorna a "Alind".
Munster Rugby. Tá Munster Rugby (Gaeilge: "Rugbaí Mumhan") ar cheann de na ceithre fhoireann rugbaí cúige gairmiúla as oileán na hÉireann. Tá siad san iomaíocht sa Pro14 agus i European Rugby Champions Cup. Déanann an fhoireann ionadaíocht ar Brainse na Mumhan IRFU, atá ar cheann de cheithre bhrainse phríomhúla an IRFU, agus tá sé freagrach as rugbaí aontas i gCúige Mumhan na tíre.
Is é Thomond Park, Luimneach a bpríomhbhaile, cé go n-imrítear roinnt cluichí próifíle níos lú ag Irish Independent Park, Corcaigh. Is é mana na foirne ná "To the brave and faithful, nothing is impossible." (Gaeilge: “"Níl aon rud dodhéanta don dílis agus don dílis".”) Tá sé seo díorthaithe ó mana Clann Mhic Cárthaigh - "Forti et Fideli nihil difficile".
Ollom Fódla. I Miotaseolaíocht na nGael, Ard-Rí seanscéalach na hÉireann ab ea Ollamh Fodhla (Sean-Ghaeilge Ollom Fótla, Fódla) mac "Fíachu Fínscothach". Ba é "Eochaid" a chéadainm.
Tháinig sé i gcoróin tar éis dó an t-iar-ard-rí, "Faildergdóid", a mharú. Mharaigh athair Faildeargdóide, "Muinemón", athair Eochada. Bhí sé i réim ar feadh daichead bliain, agus fuair sé bás le hadhairt ag Teamhair. Tháinig i gcomharbacht air sraith gan bhriseadh seisir dá shliocht, ar dtús a mhac "Fínnachta", ina dhiaidh beirt mhac eile, Slánoll agus "Géde Ollgothach".
Deirtear gur bhunaigh sé an "Feis Teamrach", a deir Seathrún Céitinn gur dháil a bhí inti, ag a bhailigh uaisle, scoláirí agus ceannairí míleata na hÉireann ar an Samhain gach trí bliana, chun dlíthe a rith, agus annála a ghlacadh. Roimh agus tar éis na Feise, bhíodh trí lá féastaíochta. Thóg sé chomh maith ag Treabhair foirgneamh darb ainm "Múr nOlloman" (balla an ollaimh).
Deirtear, in ainneoin easpa fianaise, gurb í uaigh Ollaimh Fhodhla ná an tuama pasáiste darb ainm "Carn T" ag Loch Craobh. Tá cloch mhór ag an suíomh agus snoí neoiliteach uirthi, darb ainm Cathaoir na Caillí nó Cathaoir Ollaimh Fhodhla. Creidtear gurbh ag Carn T a chuir an Reachtóir-Rí Mór a chód dlí i bhfeidhm don chéad uair.
Manuel Charr. Dornálaí Liobánach, atá ina churadh domhanda trom-mheáchain, is ea Manuel Charr a rugadh Mahmoud Omeirat Charr a rugadh ar 10 Deireadh Fómhair 1984 i mBéiriút.
Eaglais Stéibh Borgund. Eaglais Liútarach atá suite i mBorgund, an Iorua ab ea Eaglais Stéibh Borgund.
Matteo Salvini. Polaiteoir de chuid Lega Nord san Iodáil is ea Matteo Salvini, i bhfad amach ar an eite dheis (a rugadh i Milano ar an 9 Márta 1973). 
San Iodáil, i mí Bealtaine 2019, ceapadh Matteo Salvini mar an tAire Gnóthaí Baile. Tharraing sé conspóid nuair a gabhadh oibrithe cabhracha sa bhliain 2019. 
Chaill sé an post sin i mí Lúnasa 2019 nuair a chuaigh páirtithe eile i gcomhghuaillíocht le chéile.
Lega Nord.  
Páirtí polaitiúil Iodálach is ea Lega Nord a bunaíodh sa bhliain 1991, i bhfad amach ar an eite dheis.
Is é Lega Nord per l'Indipendenza della Padania ("Léigiún Tuaisceartach ar son Neamhspleáchas na Padáine") ainm iomlán an pháirtí. Sa bhliain 2018, agus an toghchán ginearálta ar siúl, thosaigh an pháirtí ag baint úsáide as Liga ina chuid poiblíochta agus "il Carroccio" (sórt carróiste cogaidh traidisiúnta) a thugtar air go coitianta.
Sheas an páirtí, san am a chuaigh thart, ar son neamhspleáchas do chuid mhaith de thuaisceart na hIodáile. agus ar son córais fheidearálta san Iodáil. 
Tá aird an pháirtí dírithe ar an imirceacht le blianta beaga anuas. Tá an Lega go mór ina choinne, an imirceach neamh-Eorpach go háirithe. 
Rialtas 2018-2019.
i mí Bealtaine 2019, ceapadh Matteo Salvini mar an tAire Gnóthaí Baile. Tharraing sé conspóid nuair a gabhadh oibrithe cabhracha sa bhliain 2019. 
Chaill sé an post sin i mí Lúnasa 2019 nuair a chuaigh páirtithe eile i gcomhghuaillíocht le chéile, gan an Lega.
Thomas John Barnardo. Ba daonchara Éireannach é Thomas John Barnardo, a rugadh é i mBaile Átha Cliath ar an 4 Iúil 1845 agus a fuair bás ar an 19 Meán Fómhair 1905. Bhunaigh sé an charthanacht Barnardo's.
Rothechtaid Rotha. I Miotaseolaíocht na nGael, Ard Rí seanscéalach na hÉireann ab ea Roitheachtaigh Rotha (Sean-Ghaeilge Rothechtaid Rotha) mac "Róán" mac "Failbe" mac "Cas Cétchaingnech" mac "Faildergdóid". 
Rí den riocht lár-tíre thoir na "Gailenga" a bhí sé, a tháinig i gcoróin mar Ard-Rí tar éis dó a réamhtheachta, "Sírna Sáeglach", a mharú ag Cath "Alind". Ba é an chéad rí a bhí carbad ceithre chapall aige, a rinneadh ar son a bhanríon. Bhí sé i réim ar feadh seacht mbliana, sular bhuail tintreach é ag Dún Sobhairce, Contae Aontroma. Tháinig a mhac "Elim Olfínechta" i gcomharbacht air.
Elim Olfínechta. I Miotaseolaíocht na nGael, Ard Rí seanscéalach na hÉireann ab ea Eilimh Oillfíoneachta (Sean-Ghaeilge Elim Olfínechta) mac "Rothechtaid Rotha".
Tháinig sé i gcoróin nuair a dáréag a athair, buailte ag tintreach. Deirtear gur chuir sneachta le blas fíona i rith a réim, agus dá bharr a bhua-ainm. Bhí sé i réim ar feadh ach bliain amháin, sular mharaigh "Gíallchad", garmhac Síorna Shaolaigh é, an t-iar-ard-rí curtha as cumhacht ag athair Eilimhe.
Gíallchad. I Miotaseolaíocht na nGael, Ard Rí seanscéalach na hÉireann ab ea Giallchaidh (Sean-Ghaeilge Gíallchad) mac "Ailill Olcháin" mac Síorna Shaolaigh. 
"Nuadu Finn Fáil" ab ea a mhac.
Tháinig Gíallchad i gcoróin tar éis dó a réamhtheachta agus mac marfóir a sheanathar "Elim Olfínechta", a mharú sa Chath "Comair Trí nUisce". Deirtear gur thóg sé fear na Mumhan as cúigear mar ghiall. Bhí sé i réim ar feadh naoi mbliana sular mharaigh "Art Imlech" mac "Elim" é ag "Mag Muaide".
Tony Abbott. B'é Anthony John Abbott, a rugadh i Lambeth, Londain ar an 24 Samhain 1957, an 28ú Príomh-Aire na hAstráile.
Art Imlech. I Miotaseolaíocht na nGael, Ard Rí seanscéalach na hÉireann ab ea Art Imleach (Sean-Ghaeilge Art Imlech) mac "Elim Olfínechta".
Tháinig sé i gcoróin tar éis dó a réamhtheachtaí agus marfóir a athar, "Gíallchad", a mharú. Deirtear gur thóg sé seacht ndún agus é ina rí. Bhí sé i réim ar feadh dhá bhliain déag nó dhá bhliain is fiche, sular mharaigh Nuadu Finn Fáil mac Giallchadha é i mbun comhraic.
Suíomh Idirlíne.  #REDIRECT Láithreán Gréasáin